b'\n_START_ARTICLE_\nP\xc3\xa4ihdelinkki\n_START_PARAGRAPH_\nP\xc3\xa4ihdelinkki on vuonna 1996 perustettu, A-klinikkas\xc3\xa4\xc3\xa4ti\xc3\xb6n tuottama verkkopalvelu. Se tarjoaa tietoa ja tukea p\xc3\xa4ihteist\xc3\xa4 ja riippuvuuksista. P\xc3\xa4ihdelinkist\xc3\xa4 l\xc3\xb6ytyy kattavan tietopankin lis\xc3\xa4ksi testej\xc3\xa4, oma-apusis\xc3\xa4lt\xc3\xb6j\xc3\xa4, vertaistukea ja neuvontapalvelu. Palvelu on tarkoitettu p\xc3\xa4ihteiden k\xc3\xa4ytt\xc3\xa4jille, pelaajille, l\xc3\xa4heisille ja kaikille p\xc3\xa4ihdetiedosta kiinnostuneille. Palvelu on hy\xc3\xb6dyllinen my\xc3\xb6s ammattilaisille ja opiskelijoille. P\xc3\xa4ihdelinkin palveluja on saatavilla my\xc3\xb6s ruotsiksi, englanniksi, ven\xc3\xa4j\xc3\xa4ksi ja viittomakielell\xc3\xa4.'